Diari Oficial de la Generalitat Valenciana


Sumari del DOGV 3960, del 15-03-2001 (2001/1965)

ACORD de 31 de gener de 2001, de la Comissió Territorial d'Urbanisme de València, per la qual s'aprova definitivament la modificació puntual núm. 14 del Pla General d'Ordenació Urbana d'Aldaia.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3960

Data del DOGV
:   15-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1965


Data del document
:   31-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Aldaia
    * pla d'urbanisme

ACORD de 31 de gener de 2001, de la Comissió Territorial d'Urbanisme de València, per la qual s'aprova definitivament la modificació puntual núm. 14 del Pla General d'Ordenació Urbana d'Aldaia. [2001/1965]
  
Vist l'expedient remés per l'Ajuntament d'Aldaia referit a la modificació puntual núm. 14, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant acord del ple de l'ajuntament en sessió del dia 25 de juliol de 2000. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 31 d'octubre de 2000.
  
Segon
  
El projecte consta de memòria, plans i annex cartografies temàtiques.
  
Tercer
  
L'objecte de la modificació és la selecció de l'ús detallat residencial en l'illa delimitada pels carrers de Sant Ferran, Melitón Comes, Pla de Quart i En Projecte, la modificació del traçat del carrer En Projecte i s'amplia l'illa indicada i es disminueix la qualificada de terciari tipus 2 contigua, la redelimitació de la Unitat d'Execució 13 i s'engloba la 13-B nova i la supressió de la Unitat d'Execució 13-B anterior.
  
La modificació es justifica en la situació de la demanda de sòl residencial que origina la decisió d'incrementar aquest sòl, i optar en la dita illa per l'ús residencial i no el terciari. D'altra banda, la Unitat d'Execució 13-B té en l'actualitat una delimitació problemàtica especialment per a una de les parcel·les cadastrals (la 76677-12) que no està inclosa en la dita unitat mentre que per a poder obtenir el seu àmbit vial de servei seria necessària l'execució de la dita unitat; el desplaçament 18 metres cap a l'oest del carrer En Projecte, resol aquest problema, segons el projecte.
  
Segons el punt 2.4 de la memòria del projecte, la modificació proposada no suposa variació de l'edificabilitat permesa pel pla, i es manté el sostre edificable i es redueix l'ocupació del sòl en 103 m² que passen a incrementar la superfície de vials, eixamplant 1 metre el carrer En Projecte i creixent els xamfrans de la intersecció d'aquesta amb el carrer Pla de Quart. S'indica en el projecte que en l'illa qualificada de residencial s'augmenta l'edificabilitat residencial (no la total) en plantes altes en 1.274 m² , la qual cosa suposa un increment del nombre d'habitatges entre 10 i 12 habitatges, augment que es considera insignificant .
  
Quart
  
Durant la tramitació de l'expedient no s'han sol·licitat informes sectorials.
  
Cinqué
  
Aldaia té el Pla General d'Ordenació Urbana aprovat definitivament per la Comissió Territorial d'Urbanisme en data 5 de gener de 1990.
  
Sisé
  
La Comissió Informativa de la Comissió Territorial d'Urbanisme de València, en sessió del 25 de gener del 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de Llei 6/94, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, a l'efecte del compliment del que preceptuen els articles 27 i 28 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística.
  
No obstant això, apareixen dos plans de gestió de la modificació proposada, mentre apareix un que delimita la Unitat d'Execució 13 i se cenyeix a l'illa de terciari tipus 2, a continuació hi ha un altre que delimita la Unitat d'Execució 13 que engloba l'illa de terciari tipus 2 i la part de l'illa residencial indicada en la memòria del projecte. De la lectura de la memòria s'entén que el pla que s'ha de considerar és el segon, el que engloba en la Unitat d'Execució 13 tant l'illa de terciari tipus 2 com la part de l'illa residencial, i s'entén que l'altre pla hauria de ser suprimit del projecte.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals d'ordenació urbana de municipis de menys de 50.000 habitants, de conformitat amb el que disposen els articles 55.1 i 39 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 31 de gener de 2001 acorda aprovar definitivament la modificació puntual núm. 14 del Pla General d'Ordenació Urbana d'Aldaia amb l'aclariment de la duplicitat del pla de gestió indicada en el segon paràgraf del fonament de dret segon.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de la present publicació.
  
Tot això sense perjuí que es puga exercitar qualsevol altre recurs que s'estime oportú.